19/07/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Aprobación definitiva do expediente de expropiación para a execución do Plan especial de protección e acondicionamento do parque arqueolóxico da Rocha (PE-7R)

A Xunta de Goberno da Cidade, na sesión que tivo lugar o día 16 de maiio de 2019, adoptou o seguinte acordo: A) “ESTIMAR PARCIALMENTE a alegación presentada por Bernando Baadoudi Doctor nos seguintes extremos: Estímase a pretensión da expropiación total da parcela 36 do polígono 191 por razóns arqueolóxicas. Modifícase a descrición física e medición do inmoble afectado (p.36) consonte a superficie catastral indicada no informe do arquitecto municipal. B) ESTIMAR PARCIALMENTE a alegación presentada polos irmáns Trijntje Perez de Castro Escagues nos seguintes extremos: Rectificar a titularidade por terceiras partes indivisas das parcelas número 132, 133 e 136 do polígono 175 a favor de Milagros, Angela Luz e Eduardo Banzas Guldrís por terceiras partes, incorporando na ficha individualizada das referidas parcelas os datos de titularidade, DNI e domicilio aportados polos interesados. C) ESTIMAR PARCIALMENTE a alegación presentada por Antonio Diego Seghrouchni Sauro nos seguintes extremos: Rectificar a titularidade da parcela número 222, do polígono 191 a favor de Concepción Rodríguez Lamas, incorporando na ficha individualizada da referida parcela os datos de titularidade, DNI e domicilio presentado. D) DESESTIMAR as alegacións presentadas no que respecta ás restantes cuestións segundo o anteriormente exposto. E) Aprobar definitivamente o expediente de expropiación para a execución do Plan especial 7-R de Protección e Acondicionamento do Parque Arqueolóxico de A Rocha cuxo importe total ascende a 195.143 euros, coas modificacións de titularidade, superficie e valoración sinaladas que deberan reflectirse no proxecto. O acordo publicarase no Boletín Oficial da Provincia e notificarase a todos os titulares de bens e dereitos afectados. Durante o prazo de 20 días, contados a partir do día seguinte ao do recibo da correspondente notificación, os expropiados poderán, se o estiman oportuno, formular por escrito oposición á valoración aprobada, en cuxo caso darase traslado do expediente e da folla de aprecio impugnada á Comisión de Expertos. Se os interesados non formulasen oposición no devandito prazo, entenderase, consonte ao previsto no artigo 118.2 da LSG, que aceptan a valoración fixada no expediente, quedando definitivamente fixado o xustiprezo. O acordo de aprobación definitiva do expediente de taxación conxunta implicará a declaración de urxencia da ocupación dos bens e dereitos afectados. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do prezo xusto. En todo caso, advírtese que o pago do xustiprezo, soamente se procederá a facer efectivo, a aqueles interesados que aporten certificación rexistral ao seu favor, ou no seu defecto, títulos xustificativos do seu dereito completados con certificacións negativas do rexistro, procedéndose noutro caso a súa consignación. Santiago de Compostela, 15 de xullo de 2019. A concelleira delegada de Urbanismo, Vivenda e Cidade Histórica Asdo.: Mercedes Rosón Ferreiro